ദുബായ് കെഎംസിസി കാസര്ഗോഡ് മണ്ഡലം കമ്മിറ്റിയുടെ പഠനബോധന ക്ലാസ് ദുബായ്: ദുബായ് കെഎംസിസി കാസര്ഗോഡ് മണ്ഡലം കമ്മിറ്റി മണ്ഡലത്തില് നിന്നുമുള്ള കെ എംസിസി യുടെ സംസ്ഥാന, ജില്ലാ, മണ്ഡലം ഭാരവാഹികളെയും പഞ്ചായത്ത് മുന്സിപ്പല് കമ്മിറ്റിയിലെ ഭാരവാഹികളെയും ഉള്പ്പെടുത്തിക്കൊണ്ട് പ്രവാസലോക പരിണാമം, അത്യാഹിത സേവനങ്ങള് എന്നി വിഷയങ്ങളെ ആസ്പദമാക്കി സംഘടിപ്പിക്കുന്ന പഠനബോധന ക്ലാസ് The Wave വെള്ളിയാഴ്ച വൈകുന്നേരം ദുബായ് കെഎംസിസി ആസ്ഥാനത്ത് നടക്കും. കോവിഡ് മാനദണ്ഡങ്ങള് പാലിച്ചു കൊണ്ട് നിശ്ചിത അംഗങ്ങളെ ഉള്പ്പെടുത്തിയാണ് പരിപാടി സംഘടിപ്പിക്കുക. പരിപാടിയുടെ ഉദ്ഘടനം യുഎഇ കെഎംസിസി ഉപദേശക സമിതി വൈസ് ചെയര്മാന് യഹ്യ തളങ്കര നിര്വഹിക്കും. പരിപാടിയില് പ്രവാസ ലോക പരിണാമം എന്ന വിഷയത്തെ ആസ്പദമാക്കി യുഎഇ കെ എംസിസി ജനറല് സെക്രട്ടറി പി.കെ. അന്വര് നഹ മുഖ്യപ്രഭാഷണം നടത്തും. ദുബായ് കെ എം സി സി നടത്തുന്ന അത്യാഹിത സേവനങ്ങള് എന്ന വിഷയത്തെ കുറിച്ച് ദുബായ് കെ എം സി സി കാസറഗോഡ് ജില്ലാ കമ്മിറ്റി ഡിസീസ്ഡ് കെയര് ജനറല് കണ്വീനര് ഇബ്രാഹിം ബെരിക്ക അവതരണം നടത്തും. പരിപാടിയില് യു എ ഇ കെ എം സി സി ട്രഷറര് നിസാര് തളങ്കര, ദുബൈ കഐംസിസി സംസ്ഥാന ആക്ടിങ് പ്രസിഡന്റ് ഹനീഫ് ചെര്ക്കള, സംസ്ഥാന ഓര്ഗനസിംഗ് സെക്രട്ടറി ഹംസ തൊട്ടി, സെക്രട്ടറി ഇബ്രാഹിം ഖലീല്, ദുബായ് കെ എം സി സി കാസറഗോഡ് ജില്ലാ പ്രസിഡന്റ് അബ്ദുല്ല ആറങ്ങാടി, ജനറല് സെക്രട്ടറി സലാം കന്യപ്പാടി, ഓര്ഗനസിംഗ് സെക്രട്ടറി അഫ്സല് മെട്ടമ്മല് തുടങ്ങിയ നേതാക്കളും പങ്കെടുക്കുമെന്ന് ദുബായ് കെ എംസി സി കാസറഗോഡ് മണ്ഡലം പ്രസിഡന്റ് ഫൈസല് പട്ടേല്, ആക്ടിങ് ജനറല് സെക്രട്ടറി സിദ്ദിക്ക് ചൗക്കി, ട്രഷര് സത്താര് ആലംപാടി എന്നിവര് അറിയിച്ചു.